તા. 28ના રોજ દાંપત્યજીવનમાં ઉતાર-ચઢાવની સ્થિતિ રહેશે. તમે પારસ્પરિક ખામીઓ સુધારવાનો પ્રયત્ન કરશો. જીવનસાથી જોડે સંબંધમાં સુધારો રહેશે. નાની-નાની બાબતોને લઈને વિવાદ ટાળવો. તમારા જિદ્દી સ્વભાવના કારણે પારિવારિક સંબંધોમાં ખટાશ આવે. તા. 29 અને 30 દરમિયાન આપના આર્થિક હિસાબને વ્યવસ્થિત કરશો. આપને આર્થિક બાબતમાં થોડું ધ્યાન રાખવું જરૂરી રહેશે અન્યથા આગળ જતા નુકસાનકારક સાબિત થશે. પરિવારના સભ્યોમાંથી કોઈની તબિયતમાં મુશ્કેલી આવી શકે છે. વિદેશગમન માટે અનુકૂળ સમય છે. પિતા તરફથી આર્થિક મદદ મળે. આંખોના રોગો થવાની સંભાવના છે. તા. 31 અને 1 દરમિયાન આપ કોઈ વિશેષ કાર્ય અમલમાં મુકશો. વિવાહ સમારંભની તૈયારી રહેશે. સામાજિક મુલાકાતનો તબક્કો રહેશે. સંતાન માટે કોઈ મહત્ત્વની મિટિંગ થશે અને તે આપના માટે ફાયદાકારક રહેશે. પિતા-પુત્રના સંબંધો સ્નેહરૂપ રહેશે. તા. 2 અને 3 દરમિયાન કોઈની ઉપર વધુ વિશ્વાસ મુકવો નહીં. આપ બધાને શંકાની નજરથી જોશો. કોઈની પર વધુ પડતો વિશ્વાસ મુકીને પોતાની અંગત વાતો જાહેર ન કરવી અન્યથા તે ઘાતક પુરવાર થશે. કોઈ જગ્યાએ અપમાનનો સામનો કરવો પડે.